Սուրիոյ գաղթականներուն բեռը կը բաժնեն Լիբանանն ու Յորդանանը, իսկ Թուրքիա գաղթականներու ճակատագրով առեւտուր կ'ընէ Եւրոպայի հետ: Առաջին հերթին Թուրքիա այն երկիրներէն էր որ ահաբեկիչներ ղրկեց Սուրիա` սատարելու համար Ամերիկայի եւ Իսրայէլի քաղաքականութեան: Ու երբ սուրիացի գաղթականներ իր սահմանէն ներս թափուեցան` սկսաւ սպառնալ Եւրոպայի եւ իր դուռները բանալով ողողեց Եւրոպան որպէսզի հաշուի նստի Անքարայի հետ: Չի բաւեր որ Սուրիան քանդելու արիւնոտ ոճիրին մասնակիցն էր Թուրքիան` յանկարծ դարձած է բարեգութ երկիր` ընդունելու եւ տեղաւորելու համար սուրիացի գաղթականները իր հողին վրայ` Եւրոպայի հաշուոյն: